ПРОЕКТ!

Д О Г О В О Р

№ ………………………..2024 г.

Днес, ………………… 2024 г., в гр. Враца, между:

Регионална здравна инспекция - Враца, ЕИК: 176031444, с адрес: 3000 гр. Враца, ул. „Черни Дрин” № 2, представлявано от д-р Орлин Димитров – Директор и Светлин Борисов-главен счетоводител, наричано по-долу за краткост НАЕМОДАТЕЛ

и

………………………………………………………, ЕИК: ………………………, със седалище и адрес на управление: ………………………………………………………………………

…………………………………………………………………………………………………, представлявано от ……………………………………………………………………………..., наричано по-долу за краткост НАЕМАТЕЛ,

се сключи настоящият договор за следното:

I.ПРЕДМЕТ НА ДОГОВОРА

1.1. РЗИ - Враца се задължава да предостави на НАЕМАТЕЛЯ за временно и възмездно ползване част от недвижим имот - публична държавна собственост, представляваща част от централно фоайе на приземен етаж, вдясно от централния вход в Тяло 1, в сградата на РЗИ-Враца, гр. Враца, ул. „Черни дрин” № 2, с идентификатор № 12259.1015.606.5 по кадастралната карта на гр. Враца, одобрена със Заповед № РД-18-43/16.09.2005 г. на Агенция по кадастър, с площ от 1,00 (един) кв.м. за поставяне и обслужване на 1 (една) кафе машина/вендинг автомат за топли напитки.

1.2. Срещу правото на ползване на помещението, НАЕМАТЕЛЯТ заплаща на НАЕМОДАТЕЛЯ месечно наемно възнаграждение в размер на …….…….. (……………………………………………………………….) лева с ДДС..

1.3. Наемната цена може да се актуализира веднъж годишно съобразно процента на инфлация и/или пазарната конюнктура в страната. При бързо променяща се икономическа обстановка в страната, наемната цена може да се актуализира повече от веднъж годишно.

1.4. При подписване на настоящия договор, НАЕМАТЕЛЯТ заплаща на НАЕМОДАТЕЛЯ депозит в размер на един месечен наем. Депозитът се задържа от НАЕМОДАТЕЛЯ до прекратяването на договора като гаранция за заплащане на месечното наемно възнаграждение и консумативи.

1.5. Плащането на наемната цена ще става до 10-то число на съответния месец по банков път по следната сметка:

IВАN: BG05UBBS80023110740310, ВIС: UBBSBGSF

БАНКА: ОББ АД - ВРАЦА

ТИТУЛЯР: РЗИ - Враца

1.6. Наемното възнаграждение включва консумативи: ток, вода, охрана и други разходи, свързани с поддръжката на недвижимия имот.

II. ПРАВА И ЗАДЪЛЖЕНИЯ НА НАЕМОДАТЕЛЯ

2.1. НАЕМОДАТЕЛЯТ има право да получава наемното възнаграждение в уговорения срок.

2.2. НАЕМОДАТЕЛЯТ се задължава да предаде имота в добро състояние, позволяващо ползването му за нуждите, за които е нает. При предаването на имота се подписва двустранен приемо-предавателен протокол.

2.4. НАЕМОДАТЕЛЯТ се задължава да осигури необезпокояваното ползване на имота за целия период на действие на договора за наем.

III.ПРАВА И ЗАДЪЛЖЕНИЯ НА НАЕМАТЕЛЯ

3.1. НАЕМАТЕЛЯТ е длъжен да заплаща на НАЕМОДАТЕЛЯ договореното наемно възнаграждение, в срока по т. 1.5. При забава, НАЕМАТЕЛЯТ дължи неустойка в размер на 10% (десет на сто) от размера на дължимата сума за всеки просрочен ден.

3.2. НАЕМАТЕЛЯТ се задължава да използва имота за административни нужди, без да прехвърля правата и задълженията си по този договор, и без да променя функцията на имота. НАЕМАТЕЛЯТ не може да пренаема наетата вещ или части от нея.

3.3. НАЕМАТЕЛЯТ е длъжен след изтичане на срока, за който е сключен настоящият договор, да върне имота в състояние не по-лошо от състоянието, в което го е получил съгласно приемо-предавателния протокол, като се отчете обичайното изхабяване.

3.5. При констатиране на липси и/или повреди при обратното предаване на наетия имот, НАЕМАТЕЛЯТ дължи обезщетение в размер на пазарната стойност на липсващото/повреденото, изчислена към датата на освобождаването.

3.6. (1) НАЕМАТЕЛЯТ се задължава да заплаща разходите по осъществяване на всички дребни поправки, дължащи се на повреди, породени от обикновеното използване на имота от него или негови служители, както и разходите за извършени подобрения и ремонти в имота.

(2) Преустройства и трайни подобрения на помещението се допускат само при писмено съгласие от страна на НАЕМОДАТЕЛЯ и след предварително съгласуване на проект и план-сметка. Преустройствата и трайните подобрения се извършват под контрола на НАЕМОДАТЕЛЯ.

3.7. НАЕМАТЕЛЯТ се задължава да обезщети НАЕМОДАТЕЛЯ за щетите нанесени на имота или на общите части на сградата от неговите служители.

3.8. НАЕМАТЕЛЯТ се задължава да съобщава незабавно на НАЕМОДАТЕЛЯ за вреди и посегателства върху наетия имот и да работи коректно със сигналната техника.

3.9. НАЕМАТЕЛЯТ носи отговорност за прилагането и спазването на нормативните актове, регламентиращи здравословните и безопасни условия на труд и тези регламентиращи противопожарната безопасност. НАЕМАТЕЛЯТ носи отговорност за прилагането и спазването им включително от страна на негови работници и служители и от страна на намиращи се по друг повод в помещението лица.

3.10. При осъществяване на дейността си в помещението НАЕМАТЕЛЯТ носи отговорност пред компетентните държавни и местни органи, включително, но не само: Изпълнителна агенция „Главна инспекция по труда“, МВР, Главна дирекция „Противопожарна безопасност и защита на населението“, Регионална здравна инспекция и др.

ІV .СРОК, ПРЕКРАТЯВАНЕ И РАЗВАЛЯНЕ НА ДОГОВОРА

4.1. Този договор влиза в сила от датата на подписването му и се сключва за срок от ПЕТ години.

4.2. Действието на настоящия договор може да бъде прекратено предсрочно по взаимно писмено съгласие на страните или с двумесечно писмено предизвестие от която и да е от страните.

4.3. При неизпълнение на задължение, произтичащо от настоящия договор изправната страна може да развали договора, като даде на неизправната подходящ срок да изпълни задължението си, който не може да бъде по-кратък от пет и по-дълъг от двадесет дни. При разваляне неизправната страна дължи на изправната неустойка в размер на два месечни наема.

V.ДОПЪЛНИТЕЛНИ УСЛОВИЯ

5.1. Страните по настоящия договор следва да отправят всички съобщения и уведомления помежду си в писмена форма на адресите, посочени в договора. Писмената форма се смята спазена и когато те са отправени до лицата за контакт по чл. 5.2. на посочените в договора адреси на електронна поща, по факс или посредством друго техническо средство, което изключва възможността за неточно възпроизвеждане на изявлението.

5.2. Лица за контакт по настоящия договор са:

 за НАЕМОДАТЕЛ: ..................................................................................................................... (име и длъжност), тел.: ............................, e-mail: ...................................................;

 за НАЕМАТЕЛЯ: ..................................................................................................................... (име и длъжност), тел.: ............................, e-mail: ....................................................

5.3. Изменения и допълнения в този договор могат да се правят само по взаимно съгласие на страните, изразено писмено.

5.4. Страните се задължават да пазят в тайна информацията, която им е станала известна при или по повод изпълнението на договора, освен в случаите, когато нейното разкриване е в изпълнение на нормативно задължение или след предварително съгласие на насрещната страна.

5.5. Страните по настоящия договор решават споровете, възникнали в процеса на изпълнението му, по взаимно съгласие с писмени споразумения, а при непостигане на такива, спорния въпрос се отнася за решаване до компетентния български съд.

5.6. За неуредени в договора въпроси се прилагат разпоредбите на действащото законодателство на Република България.

Настоящият договор се подписа в два еднообразни екземпляра, по един за всяка от страните.

ЗА НАЕМОДАТЕЛЯ: ЗА НАЕМАТЕЛЯ: